《送陈侯之任同州》
宋代·王禹偁

丈夫贵自奋，何必恃贻谋。
当年功不立，古人重为忧。
太师忠顺公，没世有余休。
令子一何贤，耻随资荫流。
碌碌奉朝请，帝恩何以酬。
郁郁不快意，上章闻冕旒。
愿为循良吏，未甘恩泽侯。
天子嘉乃诚，锡命莅同州。
同州古三辅，北望雄且优。
诏条得以布，民瘼得以求。
勿谓绮纨子，当有襦袴讴。
诗云无忝尔，礼云必为裘。
去去继旄节，免作将门羞。

作者简介：王禹偁(chēng)（954—1001）北宋白体诗人、散文家。字元之，汉族，济州巨野（今山东省巨野县）人，晚被贬于黄州，世称王黄州。太平兴国八年进士，历任右拾遗、左司谏、知制诰、翰林学士。敢于直言讽谏，因此屡受贬谪。真宗即位，召还，复知制诰。后贬知黄州，又迁蕲州病死。王禹偁为北宋诗文革新运动的先驱，文学韩愈、柳宗元，诗崇杜甫、白居易，多反映社会现实，风格清新平易。词仅存一首，反映了作者积极用世的政治抱负，格调清新旷远。著有《小畜集》。